ສະຫະລັດຍ້ອງຍໍ ຄວາມສໍາພັນລະຫວ່າງ ສະຫະລັດ-ຫວຽດນາມ
ທ່ານນາງ Clinton ກ່າວຍ້ອງຍໍ ຄວາມສຳພັນ ລະຫວ່າງສະຫະລັດ ກັບຫວຽດນາມ ໃນສານ ອວຍພອນວັນຊາດ.
ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ກ່າວຊົມເຊີຍຄວາມ ສຳພັນລະຫວ່າງສະຫະລັດແລະຫວຽດນາມ ໃນສານອວຍພອນວັນຊາດ ຕໍ່ປະຊາຊົນຊາວ ຫວຽດນາມນັ້ນ ຫວຽດນາມສະເຫຼີມສະຫຼອງວັນຊາດໃນວັນສຸກມື້ອື່ນ ຊຶ່ງເປັນວັນຄົບຮອບທີ່ທ່ານໂຮ່ຈິມິນ ໄດ້ປະກາດເອກກະລາດຂອງຫວຽດນາມຈາກການປົກຄອງອານານິຄົມຝຣັ່ງໃນປີ 1945 ໃນຖະແຫຼງຂ່າວສະບັບນຶ່ງທີ່ນຳອອກເຜີຍແຜ່ໃນມື້ວັນພຸດວານນີ້ ທ່ານນາງ Clinton ໄດ້ ກ່າວສັນລະເສີນພະລັງການເຄື່ອນໄຫວຢ່າງວ່ອງໄວທາງດ້ານຈິດໃຈແລະຄວາມຫວັງໄປໃນ ແງ່ດີທີ່ທ່ານນາງໄດ້ຮູ້ເຫັນເປັນພະຍານໃນລະຫວ່າງທີ່ ທ່ານນາງເດີນທາງໄປຢ້ຽມຢາມປະ ເທດດັ່ງກ່າວ 2 ເທື່ອໃນປີ 2010 ທ່ານນາງເວົ້າວ່າ ວໍຊິງຕັນແລະຮ່າໂນ່ຍໄດ້ເພີ່ມທະວີ ການຮ່ວມມືກ່ຽວກັບບັນຫາຈຳນວນນຶ່ງ ເຊ່ນ ເລື່ອງສິດທິມະນຸດ ການປົກປ້ອງສະພາບ ແວດລ້ອມ ການຄ້າ ແລະຄວາມໝັ້ນຄົງທີ່ມີຮ່ວມກັນ ທ່ານນາງ Clinton ກ່າວວ່າ ສະຫະລັດຍັງຈະສືບຕໍ່ເປັນເພື່ອນມິດ ແລະພາຄີຂອງຫວຽດ ນາມໃນຂະນະທີ່ປະເທດທັງສອງຈັດຕັ້ງການຮ່ວມມືໃໝ່ໃນລະດັບພູມີພາກແລະລະດັບໂລກ ໃນອະນາຄົດ